Gesteelde goed terug – soek nou na die verdagtes | Netwerk24
Gesteelde goed terug – soek nou na die verdagtes
Speursersante Ricardo Pieters en John van Rooyen met van die gesteelde goedere wat teruggevind is. Foto:
Die Wolseley-polisie is op soek na ver­dagtes in ’n huisbraak by ’n woon­stel by die Sir Garnett-hotel in die dorp.
Goeie speurwerk het gelukkig die meeste van die gesteelde goedere aan die eienaar terugbesorg.
Volgens die polisie het die inbraak tussen Vrydag 1 Februarie 18:00 en Saterdag 2 Februarie 09:10 gebeur.
“Die huurder van die woonstel was nie tuis en die inbrekers het die deur van die woonstel oopgebreek en verskeie toerusting, onder meer ’n plasmatelevisie van R6 000 uit die woonstel verwyder.”
Ná goeie ondersoekwerk deur speursersante Ricardo Pietersen en John van Rooyen, tesame met die Worcester-kluster se opsporingseenheid, is die meeste van die gesteelde goedere teruggevind. Daar is egter nog niemand in hegtenis geneem vir die huisbraak nie.
Enigiemand met inligting oor moontlike verdagtes kan die Wolseley-speurtak skakel by 023 231 8012.